ORDENANZA FISCAL REGULADORA DA TAXA POLO PROGRAMA DE APOIO PSICOPEDAGÓXICO NOS ESTABLECEMENTOS DOCENTES DO CONCELLO
ADMINISTRACIÓN LOCAL — Municipal — Ponteareas (Ordenanzas e Regulamentos, 22/10/2015)

Non téndose producido reclamacións ao acordo adoptado pola Corporación Municipal en sesión do 21-07-15 ao acordo de aprobación inicial da ordenanza fiscal reguladora da taxa polo programa de apoio psicopedagóxico nos establecementos docentes do concello, queda elevado o acordo a definitivo, cuio texto íntegro é o seguinte: “O Concello de Ponteareas ten establecida a Taxa por ensinanzas especiais (ASPRODICO) nos establecementos docentes do Concello, mediante a correspondente Ordenanza fiscal reguladora publicada no Boletín Oficial da Provincia número 178 de 17 de setembro do 2013. Por Decreto 183/2013 do 5 de decembro da Consellería de Traballo e Benestar da Xunta de Galicia (DOGA núm.244 de 23 de decembro do 2013) que entrou en vigor no mes de xaneitro do ano 2014, creouse a Rede Galega de atención temperá. De acordo con iste Decreto son persoas destinatarias da atención temperá os/as nenos/as de 0 a 6 anos con transtornos no desenvolvemento ou en situación de risco de padecelos, residentes na Comunidade Autónoma de Galicia, así como as súas familias e o seu contorno. Enténdese a atención temperá como un conxunto de intervencións dirixidas á poboación infantil de 0 a 6 anos, a súa familia e ao seu contorno, e que ten por obxectivo das resposta o antes posible ás necesidades transitorias ou permanentes que presentan os nenos e as nenas con transtornos no desenvolvemento ou en risco de padecelos, para facilitar o desenvolvemento da súa autonomía persoal e a inclusión social. Enténdese por transtorno do desenvolvemento aquelas situacións en que, como consecuencia dunha alteración das estruturas ou funcións corporais, restricións na participación social ou calquera outro factor contextual, se produce un atraso ou desviación significativos no desenvolvemento das capacidades, adquisicións e recursos persoais típicos para a idade de referencia. Enténdese pos situacións de risco de padecer un transtorno no desenvolvemento aquelas circunstancias de vulnerabilidade evolutiva que requiren intervención pola descompensación negativa entre factores de risco e protección. O Decreto 183/2013 citado recolle como uns dos principios reitores da Rede galega da atención temperá a gratuidade como principio inspirador da Rede, de tal xeito que istes servizos non estarán suxeitos a contraprestación económica por parte das persoas usuarias. O Concello de Ponteareas, dentro do ámbito dos servicios sociais, ven prestando servicios específicos de apoio en atención temperá a través de Asprodico, os cales incluidos no feito impoñible da Taxa indicada anteriormente. Recentemente a Consellería de Traballo e Benestar da Xunta de Galicia, ten comunicado a iste Concello, que na subvención que eido dos servicios sociais (Plan Concertado) ven concedente anualmente inclúe unha transferencia de cobertura a distos servicios específicos de atención temperá, co cal o estar gravados pola taxa municipal estase establecendo un copago os usuarios deste servicios que resulta improcedente, instanto a iste Concello a corrección de dita situación. Por tal motivo faise necesario modificar a actual Ordenanza reguladora da Taxa por ensinanzas especiais (ASPRODICO) nos establecementos docentes do Concello, suprimindo do seu ámbito de aplicación a istes servizos específicos de atención temperá para axustala o referido Decreto 180/2013 de 5 de decembro, polo que se crea a Rede Galega de Atención Temperá. En definitiva pos, PROPONSE ao Pleno da Corporación a modificación da ordenanza fiscal que de seguido se indica nos términos seguintes: Primeiro.— Aprobar provisionalmente a modificación da Ordenanza Fiscal reguladora da taxa por ensinanzas especiais (Asprodico) nos establecementos docentes do Concello, que pasa a denominarse “Ordenanza reguladora da Taxa polo programa de apoio Psicopedagóxico nos establecementos docentes do concello de Ponteareas”, co texto que se transcribe en anexo a ista proposta de acordo. Segundo.— Someter a exposición pública polo prazo de 30 días hábiles con inserción de anuncio no BOP e no taboleiro do Concello para exame e reclamacións. Terceiro.— Para o caso de non presentarse reclamacións, entenderase aprobado o acordo de aprobación definitiva coa particularidade de publicarse o texto da modificación no BOP para a sua entrada en vigor. ” -Contra a presente disposición xeral os interesados poderán interpor recurso contencioso-administrativo no prazo de dos meses contados a partir do día seguinte ao da publicación deste anuncio no Boletin Oficial da Provincia ante a Sala do Contencioso-Administrativo do Tribunal Superior de Justicia de Galicia. Ponteareas,8 de outubro do 2015.—O Alcalde, Xosé Represas Giráldez.